# Idé til drejebog til klubmøde om OK26

(Varighed ca. 60 min)

|  |  |  |
| --- | --- | --- |
| **Tidspunkt** | **Emne og aktivitet** | **Materiale** |
| **Forud for klubmødet** | Send invitation ud til OK26-klubmødet.  Du kan fx skrive:  *Kom til klubmøde, hvor vi sætter de kommende overenskomstforhandlinger i 2026 på dagsorden og benytter muligheden for at formulere vores forslag til OK26-krav.*  *Dagsorden for mødet er:*   1. *OK24 genbesøgt* 2. *OK26-processen* 3. *OK26-bagtæppet* 4. *Tre bud på temaer fra Djøf Offentligs bestyrelse* 5. *Jeres forslag* 6. *Afrundning*   Du kan i forbindelse med invitationen til klubmødet linke til Djøf Offentligs debatoplæg ”OK26 – dit arbejdsliv, din overenskomst”, som du har fået tilsendt. Medlemmerne vil dog også få debatoplægget med direkte mail.  Sørg for at OK26-præsentationen kan vises på klubmødet.  Sørg for følgende materiale til gruppedrøftelserne på klubmødet:   * Kuglepenne til bordgrupperne * Tre tema-ark til hver gruppe:  1. Løn og Pension 2. Det fleksible arbejdsliv 3. Arbejdsformer under forandring   (Print tema-arkene i A3 - ét for hvert tema) | På Djøfs [TR-side](https://www.djoef.dk/om-djoef/tillidsrepraesentant) finder du:   * Invitationsmailen * OK26-debatoplægget * OK26-slidedecket   (Processen for gruppedrøftelserne findes i slidedecket på side 14). |
| **10 min** | **Intro til klubmødet**  Baggrunden for mødet: Tid til indsamling af krav til OK26.  Præsentation af OK26-slidedecket og OK26-debatoplægget ”OK26 – dit arbejdsliv, din overenskomst” fra Djøf Offentligs bestyrelse, herunder   * Genbesøger dele af OK24-resultatet – både de generelle i forhold til løn og pension og til de nye elementer i forhold til arbejdslivets og den ansattes livsfaser * Oplyser om baggrunden for forhandlingerne: Politiske og økonomiske bagtæppe * Informerer om OK26-processen: Dette er det første step frem mod fornyelse af overenskomsterne ved OK26 * Sætter ord på de tre bud på temaer fra Djøf Offentligs bestyrelse om 1) Løn og pension, 2) Det fleksible arbejdsliv, 3) Arbejdsformer under forandring. | Vis OK26-slidedeck (uden noter):   * Gensøger OK24-resultatet * OK26-processen * OK26-bagtæppet * Tre bud på temaer fra Djøf Offentligs bestyrelse   OBS! Alle slides har noter til hjælp til præsentationen af OK26. |
| **10 min** | **Intro til drøftelser i klubben og egen refleksion**  Du indleder til gruppedrøftelsen ved at tilkendegive, at du ønsker, at medlemmerne sætter deres aftryk på OK26 ved at komme med forslag til krav til OK26. For det er jo ”dit arbejdsliv og din overenskomst”.   * Bed medlemmerne om at gå sammen i grupper á 4-5 personer * Bed dem følge processen for gruppedrøftelserne, som vist på slidedecket * Informér om, at der på tema-arkene er nogle opmærksomhedspunkter, der alene er informative og ikke bindende for deres ønsker til forslag til krav * Oplys om, at du som TR styrer tiden * Bed dem starte med 5 min til egen refleksion – Med udgangspunkt i dit arbejdsliv og dine arbejdsvilkår, hvilke overenskomstkrav synes du så, at Djøf skal stille ved OK26. Bed dem være meget konkrete. | Vis OK26-sliden med processen for gruppedrøftelserne om OK26 (side 14) og lad blive fremme under hele processen for gruppedrøftelser.  Når grupperne er dannet, udlevér til alle grupper:   * Kuglepenne til borde * De tre printede A3-tema-ark til hver gruppe |
| **20 min** | **Gruppedrøftelser**  Giv besked om, at de nu har 20 min til gruppedrøftelser ved bordene (henvis til sliden med processen).  Meddel, at gruppen selv afgør, hvilket af de tre tema-ark de vil starte med. Der er ikke krav om, at de kommer omkring alle tre tema-ark. Det afhænger af deres refleksioner og prioriteringer.  Gruppen sætter pen til papir og skriver alle gode forslag til overenskomstkrav på 1-3 tema-ark i feltet ”Hvilke krav foreslår I?”. Vær gerne kort og konkret i selve kravsforslaget – kan evt. supplér i en parentes under kravsforslaget med lidt tekst om, hvilke behov der ligger til grund for forslaget.  Hvis de finder, at Djøf Offentligs bestyrelse og repræsentantskab skal være opmærksomme på andre forhold i forbindelse med stillingtagen til den endelige OK26-kravspakke, kan gruppen angive det i feltet ”Det er vigtigt, at Djøf er opmærksom på”.  Som TR går du rundt og lytter med og samler indtryk fra drøftelserne. |  |
| **20 min** | **Opsamling i plenum**  Du indleder med at bede en fra hver gruppe om ved håndsoprækning at tilkendegive, hvilke(t) tema-ark de har valgt at drøfte ved bordet:   1. Løn og pension 2. Det fleksible arbejdsliv 3. Arbejdsformer under forandring   (Det giver dig et overblik over, hvad der fylder mest for medlemmerne, og om du i opsamlingen skal omkring alle tre tema-ark).  Start opstillingen med tema-arket færrest grupper har udfyldt, så du er sikker på, at der er tid til at komme omkring alle temaer. For det sidste tema-ark vil naturligvis fylde mest i opsamlingen, da flest grupper har prioriteret dette tema.  Der behøver ikke være tale om en afrapportering fra hvert bord, idet der formentlig vil være gentagelser på de nedskrevne tema-ark.  Opsummerer efter hvert tema-ark, hvilke krav/input du som TR vil melde ind på klubbens vegne til Djøf.  Saml tema-arkene ind, så du har dem til støtte, når du skal indmelde krav til Djøf.  Oplys afslutningsvis, at alle medlemmer i klubben i øvrigt selv har mulighed for at indmelde deres personlige forslag til krav til Djøf på djoef.dk/ok26. Samlede forslag fra klubben udelukker bestemt ikke, at det enkelte selv sender sine forslag ind. Du kan evt. opfordre til, at deltagerne melder deres krav ind med det samme, inden klubmødet slutter, med mobiltelefonen i hånden.  Du kan afslutte mødet ved at informere om, at endelig stillingtagen til Djøf Offentligs krav sker på repræsentantskabsmødet den 25. april 2025. | Efter opsamlingen vis OK26-sliden med ”Sæt dit aftryk på OK26” og billedet af formanden Johanne Nordmann.  Efterfulgt af sliden om de to morgenmøder og ét eftermiddagsmøde. Opfordr medlemmerne til at tilmelde sig, hvis de ønsker at høre formandens bud på, hvad Djøf Offentligs bestyrelse ser som de vigtigste Djøf-prioriterer ved OK26.  Til sidst OK26-sliden ”Tak for jeres bidrag” |
| **Efter klubmødet** | TR melder klubbens særligt prioriterede forslag ind på djoef.dk/26.  OBS! Fristen for indsendelse af krav er fredag den 28. februar 2025. |  |